CELEX: 62010TN0067
Language: lv
Date: 2010-02-17 00:00:00
Title: Lieta T-67/10: Prasība, kas celta 2010. gada 17. februārī — Spānija/Komisija

17.4.2010   
            
            
               LV
            
            
               Eiropas Savienības Oficiālais Vēstnesis
            
            
               C 100/60
            
         Prasība, kas celta 2010. gada 17. februārī — Spānija/Komisija
   (Lieta T-67/10)
   2010/C 100/88
   Tiesvedības valoda — spāņu
   
      Lietas dalībnieki
   
   
      Prasītāja: Spānija (pārstāvis — M. Muñoz Pérez)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2009. gada 10. decembra Lēmumu C(2009) 9827, galīgā redakcija, par finanšu korekciju piemērošanu ELVGF Virzības nodaļas atbalstam operatīvajai programmai CCI 2000.ES.16.1.PO.007 (Spānija — Kastīlija un Leona) saistībā ar pasākumu lauksaimniecības produktu apstrādes un pārdošanas uzlabošanai;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Spānijas Karaliste uzskata, ka lēmums ir atceļams divu iemeslu dēļ.
   Pirmkārt, esot pieļauts pārkāpums nepareizas Regulas (EK) Nr. 1260/1999 (1) 39. panta piemērošanas dēļ, jo nepastāvēja nelikumības, ar kurām pamatota Komisijas veiktā finanšu korekcija, tāpēc, ka Spānijas iestādes sistemātiski veica atbilstošas kontroles, lai izpildītu Regulas (EK) Nr. 1257/1999 (2) 26. un 28. pantā paredzētos atbalsta piešķiršanas noteikumus, pirms atbalsta piešķiršanas. Turklāt pretēji Komisijas apstrīdētajā lēmumā minētajam Spānijas iestāžu pēc pārbaudes apmeklējuma pieņemtā kontroles plāna mērķis nebija a posteriori labot kontroļu neveikšanu, bet gan pārbaudīt to efektivitāti.
   Otrkārt, esot pārkāpts Regulas (EK) Nr. 1260/1999 39. panta 3. punktā paredzētais samērīguma princips saistībā ar norādījumiem par Komisijas dienestu piemērojamajiem principiem, kritērijiem un indikatīviem procentiem, nosakot Regulas (EK) Nr. 1260/1999 (3) 39. panta 3. punktā paredzētās finanšu korekcijas, ņemot vērā, ka Komisijas novērtētie pārkāpumi, ja tie būtu pastāvējuši, ko prasītāja noliedz, pamatotu tikai finanšu korekcijas piemērošanu tādā apmērā, kas būtu vienāds ar Savienības fondiem iespējami nodarītajiem zaudējumiem un tāpēc mazāks par noteiktajiem 5 %.
   
      (1)  Padomes 1999. gada 21. jūnija Regula (EK) Nr. 1260/1999, ar ko paredz vispārīgus noteikumus par struktūrfondiem (OV L 161, 26.06.1999., 1. lpp.).
   
      (2)  Padomes 1999. gada 17. maija Regula (EK) Nr. 1257/99 par Eiropas Lauksaimniecības virzības un garantiju fonda (ELVGF) atbalstu lauku attīstībai un dažu regulu grozīšanu un atcelšanu (OV L 160, 26.06.1999., 80. lpp.).
   
      (3)  2001. gada 2. marta dokuments C(2001) 476.